NITISH1
యువ క్రికెటర్లకు భవిష్యత్‌నిచ్చిన ఐపిఎల్‌
న్యూఢిల్లీ: ఐపిఎల్‌….ఈ టోర్నీకి ఎంతటి ఆసక్తి ఉందో తెలిసిందే.మన దేశంతో పాటు ప్రపంచంలోని వివిధ దేశాలకు చెందిన క్రికెట్‌ అభిమానులను గత పది సంవత్సరాలుగా ఐపిఎల్‌ ఎంతగానో అలరిస్తుంది.వరుసగా పది సంవత్సరాల నుంచి దేశంలోని వివిధ ప్రాంతాలలో జరుగుతున్న ఐపిఎల్‌ ప్రస్తుతం పదవ సీజన్‌ ఫైనల్‌కు చేరింది.పలువురు ఔత్సాహిక క్రీడాకారులకు సరైన వేదికగా ఐపిఎల్‌ కనిపిస్తుంది.ఈ టోర్నీలో సీనియర్‌ ఆటగాళ్లతో పాటు జూనియర్‌ ఆటగాళ్లు కూడా ఆడుతున్నారు. పలువురు విదేశీ క్రీడాకారులకు ధీటుగా మన దేశంలోని యువ క్రీడాకారులకు ఐపిఎల్‌ ద్వారా ఎంతో భవిష్యత్‌ లభించింది.క్రికెట్‌ ఆడే దేశాల్లో భారత్‌,ఆస్ట్రేలియా,ఇంగ్లండ్‌, దక్షిణాఫ్రికా, న్యూజిలాండ్‌, వెస్టిండీస్‌, పాకిస్థాన్‌, బంగ్లాదేశ్‌, శ్రీలంకతో పాటు కొన్ని దేశాలకు కూడా ఐపిఎల్‌లో ప్రాతినిథ్యం లభించింది.ఈ సీజన్‌లో కొందరు యువ క్రీడాకారులు దూసుకుపోయారు.విదేశీ ఆటగాళ్లకు ఏమాత్రం తీసిపోని విధంగా ప్రతిభ కనబరిచిన యువ కెరటాలను పరిశీలిద్దాం…. నితీశ్‌ రాణా గురించి ప్రస్తావించాల్సిందే. ముంబై ఇండియన్స్‌ పాయింట్ల పట్టికలో అగ్రస్థానంలో ఉందంటే నితీశ్‌ రాణా బ్యాట్‌ ఝుళిపించడం ఒక కార ణంగా పేర్కొనవచ్చు. కోల్‌కతా నైట్‌ రైడర్స్‌తో జరిగిన లీగ్‌ మ్యాచ్‌లో 178 పరుగుల చేజింగ్‌లో ఏ మాత్రం ఒత్తిడికి గురికా కుండా 29 బంతుల్లో 50 పరుగులు చేసి జట్టు విజయంలో కీలక పాత్ర పోషించాడు.గుజరాత్‌పై 53 పరుగులు,కింగ్స్‌ పంజాబ్‌ 198 పరుగుల టార్గెట్‌ చేధనలో 62 పరుగులు చేసిన రానా జట్టుకు కీలక విజయాల్లో సహకార మందించాడు. 13 మ్యాచ్‌లు ఆడిన రాణా మూడు హాఫ్‌ సెంచరీలతో 333 పరుగులు చేశాడు.
ఇక బసిల్‌ పంతి ఇతను గుజరాత్‌ లయన్స్‌ పేసర్‌్‌.బసీల్‌ తంపి గంటకు 140 కిలోమీటర్ల వేగంతో బంతిని విసరగలడు.ముఖ్యంగా డెత్‌ ఓవర్లలో పరుగులు ఇవ్వకుండా కట్టడి చేయడంలో దిట్ట.యార్కర్లు,స్టో డెలివరీలు వేస్తూ ప్రత్యర్థులను కట్టడి చేసిన తంపి 12 మ్యాచుల్లో 29 పరుగులిచ్చి 3 వికెట్ల ఉత్తమ ప్రదర్శ నతో 11 వికెట్లు తీసుకు న్నాడు. తమ జట్టు గుజరాత్‌ లయన్స్‌ ప్లే ఆఫ్‌ చేరుకోకపోయినా తన ప్రతిభను చాటుకున్నాడు. పుణేకు జట్టుకు చెందిన రాహుల్‌ త్రిపాఠి కూడా తన ప్రతిభను చాటుకున్న వారి జాబితాలోకి వస్తాడు.త్రిపాఠి పుణే జట్టులో ముఖ్య పాత్ర పోషించాడు.కొన్ని కీలక మ్యాచుల్లో అసాధారణ బ్యాటింగ్‌తో సత్తా చాటాడు. ఈ సీజన్‌లో ఓపెనర్‌గా బరిలోకి దిగిన త్రిపాఠి జట్టుకుమంచి శుభారం భాన్ని అందించాడు. కోల్‌కతాతో జరిగిన లీగ్‌ మ్యాచ్‌లో 98 పరుగులతో ఒంటి చేత్తో జట్టుకు విజయా న్నందిం చాడు. 12 మ్యాచ్‌లు ఆడిన త్రిపాఠి 2 హాప్‌ సెంచరీలతో 388 పరుగులు బాది తన సత్తా చాటాడు. ఢిల్లీ డేర్‌ డెవిల్స్‌కు చెందిన రిషబ్‌ పంత్‌ కూడా తనంటే ఏమిటో ఈ సీజన్‌లో నిరూపించాడు.ఈ సీజన్‌లో అసాధారణ ప్రతిభతో అభి మానుల మనుసు దోచుకున్న యంగ్‌ క్రికెటర్‌గా పంత్‌ గుర్తింపు పొందాడు.తన ఆట తీరుతో ఏకంగా బిసిసిఐ సెలక్టర్ల దృష్టికి ఆకర్షించిన పంత్‌ వారితో మా ప్యూచర్‌ ధోని రిషబ్‌ పంత్‌ అనేలా చేసుకున్నాడు. గుజరాత్‌ లయన్స్‌ నిర్ధేశించిన 208 పరుగుల టార్గెట్‌ను సాధించి ఒంటి చేత్తో జట్టును గెలిపించి దిగ్గజ క్రికెటర్ల మన్నన పొందాడు.
ఈ మ్యాచ్‌లో ఏకంగా 9 సిక్సర్లు బాది 97 పరుగులతో సెంచరీ మిస్‌ చేసుకున్నాడు. ఇప్పటికే పంత్‌ ఆటతీరుపై మాజీలు ప్రశంసలు కురిపించగా ఢిల్లీ కోచ్‌ ద్రావిడ్‌ మాత్రం ఇండియా ప్యూచర్‌ పంతే అని కొనియాడాడు. తండ్రి మరణానంతరం ఐపిఎల్‌లో పాల్గొన్న పంత్‌ బెంగళూరుపై ఒంటరిపోరు చేసి జట్టును గెలిపించే ప్రయత్నం చేయడం అందరి మనసులను కదిలించింది.14 మ్యాచ్‌లు ఆడిన పంత్‌ 366 పరుగులు చేశాడు. విదేశీ ఆటగాడు రషీద్‌ఖాన్‌ కూడా తాజా ఐపిఎల్‌లో మెరిశాడు. ఐపిఎల్‌ ఎందరో క్రికెటర్లను వెలుగులోకి తీసు కొచ్చిన విధంగానే రషీద్‌ ఖాన్‌కు అవకా శం లభించింది. ఐపిఎల్‌కు ముందు రషీద్‌ఖాన్‌ అంటే ఎవరికి తెలియదు.కానీ ఈ సీజన్‌లో అప్ఘనిస్థాన్‌ బౌలర్‌ అసా ధారణ ప్రతిభకు క్రికెట్‌ అభిమానులు పిధా అయిపోయారు. ఐపిఎల్‌ వేలం అధిక ధన 4 కోట్లు వెచ్చించి ఈ బౌలర్‌ను తీసుకో వడం ఆశ్చర్య పరిచింది.కానీ సన్‌ రైజర్స్‌ నమ్మకాని వమ్ము చేయకుండా సత్తా కనబరిచాడు. 13 మ్యాచ్‌లు ఆడిన అప్ఘన్‌కు చెందిన ఇతను 17 వికెట్లు తీసుకున్నాడు.